sukhrobnurali/uzbek-legal-corpus huggingface dataset:
Idoraviy normativ-huquqiy hujjatlarni davlat reyestridan chiqarish toʻgʻrisida
(order, 2018-12-29)

Idoraviy normativ-huquqiy hujjatlarni davlat reyestridan chiqarish boʻyicha 2018-yil 29-dekabrdagi xulosaga muvofiq hamda Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi, Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi hamda 2000-yil 19-maydagi 197-son “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan, buyuraman: 1. Oʻzbekiston Respublikasi Adliya vazirligi va Ichki ishlar vazirligining 2007-yil 12-yanvardagi 2/1, 2-son “Sudga kelishdan bosh tortgan shaxslarni majburiy keltirish boʻyicha sud topshiriqlarini ijro etish tartibi toʻgʻrisidagi yoʻriqnomani tasdiqlash haqida”gi (roʻyxat raqami 1654, 2007-yil 15-yanvar) va 2016-yil 28-dekabrdagi 6, 43-son “Sudga kelishdan bosh tortgan shaxslarni majburiy keltirish boʻyicha sud topshiriqlarini ijro etish tartibi toʻgʻrisidagi yoʻriqnomaning 12-bandiga oʻzgartish kiritish haqida”gi (roʻyxat raqami 1654-1, 2017-yil 5-yanvar) qarorlarini Idoraviy normativ-huquqiy hujjatlarning davlat reyestridan chiqarish masalasi yuzasidan Oʻzbekiston Respublikasi Ichki ishlar vazirligining 2018-yil 28-dekabrdagi 33/01-01/3702-son xati maʼlumot uchun qabul qilinsin. 2. Oʻzbekiston Respublikasi Adliya vazirligi va Ichki ishlar vazirligining 2007-yil 12-yanvardagi 2/1, 2-son “Sudga kelishdan bosh tortgan shaxslarni majburiy keltirish boʻyicha sud topshiriqlarini ijro etish tartibi toʻgʻrisidagi yoʻriqnomani tasdiqlash haqida”gi (roʻyxat raqami 1654, 2007-yil 15-yanvar) va 2016-yil 28-dekabrdagi 6, 43-son “Sudga kelishdan bosh tortgan shaxslarni majburiy keltirish boʻyicha sud topshiriqlarini ijro etish tartibi toʻgʻrisidagi yoʻriqnomaning 12-bandiga oʻzgartish kiritish haqida”gi (roʻyxat raqami 1654-1, 2017-yil 5-yanvar) qarorlari davlat reyestridan chiqarilsin. 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi. 6. Mazkur buyruqning ijrosini nazorat qilish vazirning birinchi oʻrinbosari N. Joʻrayev zimmasiga yuklansin.
Konsullik legallashtirish toʻgʻrisidagi yoʻriqnomaga oʻzgartirishlar kiritish haqida
(order, 2024-01-06)

Oʻzbekiston Respublikasi Prezidentining 2018-yil 5-apreldagi PF-5400-son “Oʻzbekiston Respublikasi Tashqi ishlar vazirligi tizimini tubdan takomillashtirish hamda tashqi siyosiy va tashqi iqtisodiy faoliyatning ustuvor yoʻnalishlarini amalga oshirishda uning masʼuliyatini kuchaytirish chora-tadbirlari toʻgʻrisida”gi Farmoni va 2018-yil 5-apreldagi PQ-3654-son “Oʻzbekiston Respublikasi Tashqi ishlar vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi Tashqi ishlar vaziri tomonidan 1997-yil 14-fevralda tasdiqlangan Konsullik legallashtirish toʻgʻrisidagi yoʻriqnomaga (roʻyxat raqami 313, 1997-yil 12-mart) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 1-bobda: 2-bandning “b” kichik bandidagi “Konsullik boshqarmasi” degan soʻzlar “Konsullik-huquqiy departamenti” degan soʻzlar bilan almashtirilsin; 5-banddagi “Konsullik boshqarmasi” degan soʻzlar “Konsullik-huquqiy departamenti” degan soʻzlar bilan almashtirilsin. 2. 3-bobda: 1, 2, 4 va 6-bandlardagi “Konsullik boshqarmasi” degan soʻzlar “Konsullik-huquqiy departamenti” degan soʻzlar bilan almashtirilsin; 3 va 5-bandlardagi “Konsullik boshqarmasida” degan soʻzlar “Konsullik-huquqiy departamentida” degan soʻzlar bilan almashtirilsin.
Oʻzbekiston Respublikasi Vazirlar Mahkamasining ““Garov reyestri toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida” 2014-yil 12-iyundagi 155-son qaroriga oʻzgartirishlar kiritish toʻgʻrisida
(law, 2018-12-29)

Oʻzbekiston Respublikasi Prezidentining “Kreditorlarning huquqiy himoyasini kuchaytirish va tadbirkorlik faoliyatini moliyalashtirish mexanizmlarini takomillashtirish chora-tadbirlari toʻgʻrisida” 2018-yil 23-noyabrdagi PQ-4026-son qaroriga muvofiq Vazirlar Mahkamasi qaror qiladi: 1. Vazirlar Mahkamasining ““Garov reyestri toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida” 2014-yil 12-iyundagi 155-son qaroriga (Oʻzbekiston Respublikasi QT, 2014-y., 6-son, 61-modda) ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Moliya vaziri J.A. Qoʻchqorov zimmasiga yuklansin. 1. 1-banddagi “shtatdagi xodimlarning cheklangan soni 6 nafardan iborat boʻlgan (yordamchi va xizmat koʻrsatuvchi xodimlarsiz)” soʻzlari chiqarib tashlansin. 2. 5-bandda: ikkinchi xatboshidagi “yigirma foizi” soʻzlari “oʻn foizi” soʻzlari bilan almashtirilsin; uchinchi xatboshidagi “oʻn foizi” soʻzlari “besh foizi” soʻzlari bilan almashtirilsin.
Alkogolli mahsulotlar uchun eng kam ulgurji-sotish va chakana narxlarni qayta koʻrib chiqish toʻgʻrisida
(resolution, 2019-11-01)

Oʻzbekiston Respublikasi Vazirlar Mahkamasining 2009-yil 23-dekabrdagi 327-son “Alkogolli mahsulotlar uchun eng kam ulgurji-sotish va chakana narxlarni joriy etish toʻgʻrisida”gi qaroriga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Alkogolli mahsulotlar uchun eng kam ulgurji-sotish va chakana narxlar qayta koʻrib chiqilib, ular ilovaga muvofiq miqdorlarda belgilansin. 2. Oʻzbekiston Respublikasi Moliya vazirligi va Davlat soliq qoʻmitasining 2017-yil 27-dekabrdagi 187, 2017-74-son “Alkogolli mahsulotlar uchun eng kam ulgurji-sotish va chakana narxlarni qayta koʻrib chiqish toʻgʻrisida”gi qarori (roʻyxat raqami 2959, 2017-yil 29-dekabr) (Oʻzbekiston Respublikasi qonun hujjatlari toʻplami, 2017-y., 52-son, 1275-modda) oʻz kuchini yoʻqotgan deb hisoblansin. 3. Mazkur qaror 2019-yil 1-yanvardan kuchga kiradi. Sotilayotgan tovarning nomi Ishlab chiqaruvchi korxonalarning eng kam ulgurji-sotish narxi Eng kam chakana narx Vino, 1 litr tayyor mahsulot uchun soʻm hisobida 8 000 9 600 Konyak, 1 litr tayyor mahsulot uchun soʻm hisobida 29 000 34 600 Aroq va boshqa alkogolli mahsulotlar, 1 litr tayyor mahsulot uchu� soʻm hisobida 19 400 23 200
Lombardlarda buxgalteriya hisobini yuritish tartibi toʻgʻrisidagi nizomga oʻzgartirishlar kiritish haqida
(resolution, 2020-06-30)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2017-yil 26-avgustdagi 21/8-son qarori (roʻyxat raqami 2933, 2017-yil 29-sentabr) (Oʻzbekiston Respublikasi qonun hujjatlari toʻplami, 2017-y., 39-son, 1052-modda) bilan tasdiqlangan Lombardlarda buxgalteriya hisobini yuritish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 7-banddagi “Lombardlar tomonidan hisobotlarni taqdim etish tartibi toʻgʻrisidagi nizom (roʻyxat raqami 1289, 2003-yil 10-dekabr)” degan soʻzlar “Mikrokredit tashkilotlari va lombardlar tomonidan Oʻzbekiston Respublikasi Markaziy bankiga moliyaviy hisobotlar va elektron maʼlumotlarni taqdim etish tartibi toʻgʻrisidagi nizom (roʻyxat raqami 2994, 2018-yil 5-aprel)” degan soʻzlar bilan almashtirilsin. 2. 13-banddagi “Tijorat banklarida kassa ishini tashkil etish, inkassatsiya va qimmatliklarni tashishga doir yoʻriqnomada (roʻyxat raqami 1831, 2008-yil 27-iyun)” degan soʻzlar “Tijorat banklarida kassa ishini tashkil etish, naqd pul va boshqa qimmatliklarni inkassatsiya qilishga doir yoʻriqnomada (roʻyxat raqami 3028, 2018-yil 29-iyun)” degan soʻzlar bilan almashtirilsin. 3. Nizomning 17-ilovasi mazkur oʻzgartirishlarning ilovasiga muvofiq tahrirda bayon etilsin. 20__ yil ___________ uchun _________ hisobvaragʻi boʻyicha T/r Ismi sharifi Lavozimi Hisobot davri boshiga boʻlgan qoldiq (xodim oldidagiqarzdorlik) Hisobvaraqning kreditidan quyidagi hisobvaraqlar debetida aks ettirildi (hisoblab yozilgan) Hisobvaraqning debeti boʻyicha quyidagi hisobvaraqlar kreditida aks ettirildi (ushlab qolingan) Toʻlandi Hisobot davri oxiriga qarz qoldigʻi (deponentlashtirilgan ish haqi) __-h/v __-h/v __-h/v jami avans jismoniy shaxslardan olinadigan daromad soligʻi kasaba uyushmasiga badallar FShJBPH* jami Rahbar (F.I.O.) (imzo) Buxgalter (F.I.O.) (imzo) M.Oʻ.
Tibbiy faoliyat amalga oshiriladigan tibbiy ixtisosliklar turlari nomenklaturasiga qoʻshimchalar kiritish haqida
(order, 2021-05-12)

Oʻzbekiston Respublikasi Prezidentining 2018-yil 12-oktabrdagi PQ-3968-son “Oʻzbekiston Respublikasida xalq tabobati sohasini tartibga solish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi sogʻliqni saqlash vazirining 2017-yil 25-iyuldagi 97-son buyrugʻi (roʻyxat raqami 2908, 2017-yil 28-iyul) (Oʻzbekiston Respublikasi qonun hujjatlari toʻplami, 2017-y., 30-son, 765-modda) bilan tasdiqlangan Tibbiy faoliyat amalga oshiriladigan tibbiy ixtisosliklar turlari nomenklaturasiga ilovaga muvofiq qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Asosiy tibbiy ixtisoslik turlari boʻlimi quyidagi mazmundagi pozitsiyalar bilan toʻldirilsin: “ Xalq tabobati yoʻnalishi 46. Xalq tabobati ”. 2. Tor ixtisosliklar turlari boʻlimi: a) Davolash ishi va tibbiy pedagogika ishi yoʻnalishlari bobi quyidagi mazmundagi pozitsiyalar bilan toʻldirilsin: “ 471. Sud-psixologik ekspertizasi 472. Ijtimoiy tibbiyot ”; b) Quyidagi mazmundagi pozitsiyalar bilan toʻldirilsin: “ Xalq tabobati yoʻnalishi 116. Invaziv (teri butunligining buzilishi); 117. Noinvaziv; 118. Biologik invaziv; 119. Parhez va oʻsimlik vositalarini qoʻllash; ”. 3. Mazkur qoʻshimchalar Oʻzbekiston Respublikasi Bandlik va mehnat munosabatlari vazirligi hamda Savdo-sanoat palatasi bilan kelishilgan.
Respublika ilmiy-tadqiqot muassasalari xodimlarining mehnatiga haq toʻlash razryadlariga oʻzgartirishlar kiritish toʻgʻrisida
(resolution, 2018-12-28)

Oʻzbekiston Respublikasi Prezidentining 2018-yil 20-iyuldagi PQ-3876-son “Fan va oliy taʼlim sohasi xodimlarining mehnat haqi miqdorini yanada oshirish, ilmiy va ilmiy-texnik faoliyat natijalari joriy etilishini davlat tomonidan qoʻllab-quvvatlash chora-tadbirlari toʻgʻrisida”gi qaroriga muvofiq Oʻzbekiston Respublikasi Innovatsion rivojlanish vazirligi, Bandlik va mehnat munosabatlari vazirligi va Moliya vazirligi qaror qiladi: 1. Oʻzbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi, Mehnat vazirligi va Moliya vazirligining 2016-yil 21-apreldagi 4, 7-qq va 25-son qarori (roʻyxat raqami 2790, 2016-yil 24-may) (Oʻzbekiston Respublikasi qonun hujjatlar toʻplami, 2016-y., 21-son, 244-modda) bilan tasdiqlangan Respublika ilmiy-tadqiqot muassasalari xodimlarining mehnatiga haq toʻlash razryadlariga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Izohning birinchi xatboshisi quyidagi tahrirda bayon etilsin: “* Oʻzbekiston Respublikasi Fanlar akademiyasi Qishloq xoʻjaligi va oziq-ovqat taʼminoti ilmiy-ishlab chiqarish markazi (QXOOTIIChM) tasarrufidagi muassasalarning shu kabi oʻxshash lavozimlardagi xodimlari mehnatiga haq toʻlash razryadi 1 razryadga yuqori belgilanadi;”. 2. Respublika ilmiy-tadqiqot muassasalari xodimlari mehnatiga haq toʻlash razryadlariga ilovada: a) 1-band quyidagi tahrirda bayon etilsin: “1. Respublika ilmiy-tadqiqot muassasalari xodimlari mehnatiga haq toʻlash razryadlarining (bundan buyon matnda mehnatga haq toʻlash razryadlari deb yuritiladi) amal qilishi Oʻzbekiston Respublikasi Fanlar akademiyasi tasarrufidagi muassasalar xodimlari va respublika ilmiy-tadqiqot muassasalarining ilmiy faoliyatni konstruktor-texnologik taʼminlash, ilmiy laboratoriya uskunalariga xizmat koʻrsatish vazifalari yuklatilgan muhandis-texnik xodimlari mehnatiga haq toʻlashga tatbiq etilmaydi.”; b) 5-band quyidagi tahrirda bayon etilsin: “5. Quyidagilar: buxgalterlar va iqtisodchilarning mehnatiga haq toʻlash razryadlari — Oʻzbekiston Respublikasi Vazirlar Mahkamasining 2013-yil 7-fevraldagi 33-son “Ayrim budjet tashkilotlari xodimlari baʼzi toifalarining lavozim razryadlarini belgilash toʻgʻrisida”gi qaroriga muvofiq; yuridik xizmat xodimlarining mehnatiga haq toʻlash razryadlari — Oʻzbekiston Respublikasi Vazirlar Mahkamasining 2017-yil 1-maydagi 250-son “Oʻzbekiston Respublikasi Prezidentining “Yuridik xizmat faoliyatini tubdan takomillashtirish chora-tadbirlari toʻgʻrisida” 2017-yil 19-yanvardagi PQ-2733-son qarorini amalga oshirish chora-tadbirlari haqida”gi qaroriga muvofiq belgilanadi.”; v) 8-banddagi “OʻzQXIIChM muassasalari uchun” degan soʻzlar “QXOOTIIChM muassasalari uchun” degan soʻzlar bilan almashtirilsin. 3. Mazkur oʻzgartirishlar Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, Sogʻliqni saqlash vazirligi, Qishloq xoʻjaligi vazirligi va Suv xoʻjaligi vazirligi bilan kelishilgan.
Oʻzbekiston Respublikasida banklar tomonidan naqd pul muomalasiga doir ishlarni tashkil etish toʻgʻrisidagi yoʻriqnomaga oʻzgartirishlar kiritish haqida
(resolution, 2018-12-28)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Prezidentining 2018-yil 30-oktabrdagi PF-5564-son “Tovar bozorlarida savdoni yanada erkinlashtirish va raqobatni rivojlantirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2018-yil 24-fevraldagi 7/14-son qarori (roʻyxat raqami 3003, 2018-yil 1-may) (Oʻzbekiston Respublikasi qonun hujjatlari toʻplami, 2018-y., 18-son, 372-modda) bilan tasdiqlangan Oʻzbekiston Respublikasida banklar tomonidan naqd pul muomalasiga doir ishlarni tashkil etish toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 18-bandning ikkinchi xatboshisidagi “(inkassatsiya xizmatining kechki tashrifidan soʻng kassaga kirim qilingan naqd pullar oʻrnatilgan limitga kiritilmaydi)” degan soʻzlar “(bank kassasiga kirim qilish uchun topshirilgandan soʻng kassaga kirim qilingan naqd pullar oʻrnatilgan limitga kiritilmaydi)” degan soʻzlar bilan almashtirilsin. 2. 28-band oʻz kuchini yoʻqotgan deb topilsin.
““Oʻzbekkimyomash zavodi” AJ negizida metall quyish ishlab chiqarishini yangilash va yangi metall quyish sexi qurilishi” investitsiya loyihasining texnik-iqtisodiy asoslanishini tasdiqlash toʻgʻrisida
(resolution, 2018-12-27)

Oʻzbekiston Respublikasi Prezidentining ““Oʻzbekkimyomash zavodi” AJ negizida metal quyish ishlab chiqarishini yangilash va yangi metall quyish sexining qurilishi” investitsiya loyihasini amalga oshirish choralari toʻgʻrisida” 2018-yil 18-sentabrdagi PQ-3944-son qarorini bajarish yuzasidan, shuningdek, jahon standartlarga javob beruvchi metall quyish mahsulotlari ishlab chiqaradigan ishlab chiqarish quvvatlarini yanada kengaytirish maqsadida Vazirlar Mahkamasi qaror qiladi: 1. Quyidagilar: “Oʻzbekneftgaz” AJ tomonidan umumiy qiymati 23,76 mln. AQSh dollariga teng boʻlgan va bir yilda 4 000 tonna yaroqli quyilgan metall ishlab chiqarish quvvatiga ega boʻlgan “Oʻzbekkimyomash zavodi” AJ negizida metall quyish ishlab chiqarishini yangilash va yangi metall quyish sexi qurilishi” investitsiya loyihasining (keyingi oʻrinlarda investitsiya loyihasi deb ataladi) texnik-iqtisodiy asoslanishi ishlab chiqilganligi; investitsiya loyihasini moliyalashtirish ATB “Oʻzsanoatqurilishbank”ning 20,0 mln AQSh dollari miqdoridagi krediti va “Oʻzbekkimyomash zavodi” AJning 3,77 mln AQSh dollari miqdoridagi oʻz mablagʻlari hisobiga amalga oshirilishi maʼlumot uchun qabul qilinsin. 2. ““Oʻzbekkimyomash zavodi” AJ negizida metall quyish ishlab chiqarishini yangilash va yangi metall quyish sexi qurilishi” investitsiya loyihasini texnik-iqtisodiy asoslashning asosiy texnik-iqtisodiy parametrlari ilovaga* muvofiq tasdiqlansin va 2019-yil 1-dekabrgacha foydalanishga topshirilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.S. Sultanov va “Oʻzbekneftgaz” AJ boshqaruvi raisi vazifasini bajaruvchi B.B. Ashrafxanov zimmasiga yuklansin.
Vazirlar Mahkamasining “Haj” va “Umra” tadbirlarini tashkil etish va oʻtkazishni yanada takomillashtirish chora-tadbirlari toʻgʻrisida” 2017-yil 7-iyundagi 364-son qaroriga oʻzgartirish kiritish haqida
(resolution, 2018-12-27)

Fuqarolarning “Umra” ziyoratini ado etishlari uchun keng imkoniyatlar yaratish maqsadida Vazirlar Mahkamasi qaror qiladi: 1. Vazirlar Mahkamasining “Haj” va “Umra” tadbirlarini tashkil etish va oʻtkazishni yanada takomillashtirish chora-tadbirlari toʻgʻrisida” 2017-yil 7-iyundagi 364-son qarorining (Oʻzbekiston Respublikasi QT, 2017-y., 6-son, 96-modda) 3-bandi oʻz kuchini yoʻqotgan deb hisoblansin. 2. Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Madaniyat, sanʼat va yoshlar siyosati masalalari axborot-tahlil departamentiga yuklansin.
Qimmatbaho metallar va qimmatbaho toshlardan zargarlik va boshqa buyumlar ishlab chiqarishni litsenziyalash tartibi toʻgʻrisidagi Nizomga oʻzgartirishlar kiritish haqida
(resolution, 2022-03-01)

Oʻzbekiston Respublikasi Prezidentining “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek, biznes yuritish shart-sharoitlarini yaxshilash chora-tadbirlari toʻgʻrisida” 2018-yil 11-apreldagi PF-5409-son Farmoniga muvofiq Vazirlar Mahkamasi qaror qiladi: 1. Vazirlar Mahkamasining 2017-yil 30-sentabrdagi 777-son qarori (Oʻzbekiston Respublikasi QT, 2017-y., 9-son, 221-modda) bilan tasdiqlangan Qimmatbaho metallar va qimmatbaho toshlardan zargarlik va boshqa buyumlar ishlab chiqarishni litsenziyalash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Oʻzbekiston Respublikasi Markaziy banki huzuridagi Qimmatbaho metallar agentligi manfaatdor vazirliklar va idoralar bilan birgalikda ular tomonidan qabul qilingan meʼyoriy-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov zimmasiga yuklansin. 1. 4-band quyidagi tahrirda bayon qilinsin: “4. Zargarlik buyumlari ishlab chiqarish uchun litsenziya (keyingi oʻrinlarda litsenziya deb ataladi) uning amal qilishi boʻyicha cheklanmagan muddatga beriladi”. 2. 22-bandning ikkinchi xatboshidagi “yoki uning amal qilish muddatini uzaytirish” soʻzlari chiqarib tashlansin. 3. 47-banddagi “uzaytirilgan” soʻzi chiqarib tashlansin. 4. 6-bobning nomidagi “unga amal qilish muddatini uzaytirish” soʻzlari chiqarib tashlansin. 5. 63-bandning uchinchi xatboshidagi va 77-bandning toʻrtinchi xatboshidagi “va amal qilish muddati tugagan sana” soʻzlari chiqarib tashlansin. 6. 69-bandning uchinchi xatboshi chiqarib tashlansin. 7. 70-band oʻz kuchini yoʻqotgan deb hisoblansin. 8. 83-bandda: a) “d” kichik band chiqarib tashlansin; b) “j” kichik banddagi “amal qilish muddatini uzaytirish” soʻzlari chiqarib tashlansin. 9. Nizomning 3, 9, 10, 12 va 14-ilovalaridagi “Litsenziyaning amal qilish muddati: 20__ y “__” __________gacha (yil, sana, oy)” soʻzlari chiqarib tashlansin. 10. Nizomning 11-ilovasidagi “Litsenziyaning amal qilish muddati: 20__ y “__” __________gacha (yil, sana, oy)” va “2. Litsenziyaning amal qilish muddati tugagan” soʻzlari chiqarib tashlansin. 11. Nizomga 13-ilova oʻz kuchini yoʻqotgan deb hisoblansin.
Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Toshkent shahrida boshqaruvning alohida tartibini joriy etish boʻyicha huquqiy eksperiment toʻgʻrisida” 2018-yil 17-avgustdagi PF-5515-son Farmoni)
(decree, 2024-08-16)

Oʻzbekiston Respublikasi Prezidentining “Toshkent shahrida boshqaruvning alohida tartibini joriy etish boʻyicha huquqiy eksperiment toʻgʻrisida” 2018-yil 17-avgustdagi PF-5515-son Farmonini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin; 2. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda ular qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov zimmasiga yuklansin. 1. Vazirlar Mahkamasining “Oʻzbekiston Respublikasida futbolni yanada rivojlantirish chora-tadbirlari toʻgʻrisida” 1993-yil 18-martdagi 144-son qarorining 11-bandi oʻz kuchini yoʻqotgan deb hisoblansin. 2. Vazirlar Mahkamasining “Shaharlar va tumanlar hokimliklari apparati tuzilmasini takomillashtirish toʻgʻrisida” 1997-yil 30-sentabrdagi 459-son qarorining 4-bandida: toʻrtinchi xatboshi chiqarib tashlansin; beshinchi — sakkizinchi xatboshilar tegishli ravishda toʻrtinchi — yettinchi xatboshilar deb hisoblansin; oltinchi xatboshi chiqarib tashlansin; yettinchi xatboshi oltinchi xatboshi deb hisoblansin. 4. Vazirlar Mahkamasining “Respublikada savdo tushumi inkassatsiya qilinishini va nazorat-kassa mashinalaridan foydalanishni tubdan yaxshilash chora-tadbirlari toʻgʻrisida” 1997-yil 11-dekabrdagi 548-son qarorning (Oʻzbekiston Respublikasi QT, 1997-y., 11-12-son, 39-modda) 5-bandidagi “Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari” soʻzlari chiqarib tashlansin.
Xalqaro shartnomaga qoʻshilish toʻgʻrisida
(resolution, 2018-12-26)

1. Mustaqil Davlatlar Hamdoʻstligi ishtirokchi-davlatlarning rahbarlari tomonidan Mustaqil Davlatlar Hamdoʻstligi ishtirokchi-davlatlarning penitensiar xizmatlari rahbarlari kengashini tashkil etish toʻgʻrisida 2015-yil 16-oktabr kuni Qozogʻiston Respublikasining Burabay posyolkasida imzolangan Shartnomaga qoʻshilish maʼqullansin. 2. Oʻzbekiston Respublikasi Ichki ishlar vazirligi mazkur xalqaro shartnomaning amalga oshirilishi uchun javobgar boʻlgan vakolatli organ etib belgilansin. 3. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnomaga qoʻshilishi uchun zarur ichki davlat tartib-taomillari bajarilganligi, shuningdek, uni amalga oshirishda javobgar boʻlgan vakolatli organ toʻgʻrisida depozitariyga tegishli bildirishnoma yoʻllasin. 4. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirgandan soʻng Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti huzuridagi havfsizlik kengashi kotibi V.V. Maxmudov zimmasiga yuklansin.